Ewold Johann von Vietinghoff

Ewold Johann von Vietinghoff (sündinud u 1630) oli Liivimaa päritolu Rootsi sõjaväelane ja mõisnik. Vietinghoffide suguvõsast põlvnev Ewold Johann sündis Vecmuiža (Sussikas) ja Mētaga (Metack) mõisniku Ewold von Vietinghoffi ja tema abikaasa Margaretha (neiuna von Schilling) pojana. Ewold Johann von Vietinghoff astus Rootsi teenistusse Kolmekümneaastases sõja ajal, teenides 1645. aastal reiter'ina Holstein-Sondeburgi hertsog Heinrichi[viide?] ratsaväerügemendis ning 1647. aastal lipnikuna ooberst Franz von Knorringi jalaväerügemendis[viide?]. 1647. aastal osales ta Triebl lahingus (Egeri lahing; 22. august 1647) ning 1648. aastal Plaueni ja Praha lahingus (juuli–november). Aprillis 1648 teenis ta lipnikuna ooberst Göran von Knorringi rügemendis rügemendiülema kompaniis. Augustis 1649 teenis ta lipnikuna Franz von Knorringi rügemendi kapten Hans Erikssoni kompaniis ning alates oktoobris ooberst Hermann von Cappelleni Lääne-Uusimaa rügemendis rügemendiülema kompaniis. Aprillis 1654 on teda esimest korda munsterrollis mainitud leitnandi auastmes Capelleni rügemendi kapten Per Stare kompaniis. Viidi 1655 üle Leonhard von Vietinghoffi jalaväerügementi. 1656 oli ta leitnant Liivimaa aadlilipkonnas ning osales 1657 Petseri lahingus. 1659 sai ta rittmeistriks. 1665. aastal teenis ta Liivimaa aadlilipkonna Tartu kreisi kompaniis rittmeistri ja kompaniiülemana. Samal positsioonil oli ta ka 1672. aastal. 1674 ülendati ta majoriks, 10. mail 1678 ooberstleitnandiks. 4. juulil 1679 sai ta kuningas Karl XI soovitusel sama aasta 26. jaanuaril langenud Wolf Heinrich von Anrepi järel Liivimaa aadlilipkonna ülemaks (Oberst der Livländische Adelsfahne). 1683–1692 oli ta Liivimaa maanõunik. 30. mail 1697 kirjeldas Liivimaa kindralkuberner Erik Dahlberg oma kirjas kuningas Karl XII-le Vietinghoffi kui "vanaks ja võimetuks jäävat meest", kelle läbisaamist aadlilipkonna ooberstleitnant Friedrich Wilhelm von Tiesenhauseniga iseloomustas "sõnulseletamatu vastastikune vihkamine ja vastikus". 1699. aasta septembris on aadlilipkonna munsterrollis nimetatud teda 69-aastase mehena, kel selja taga 53 aastat sõjaväeteenistust. Talle kuulusid Vecmuiža, Mētaga, Ķēči (Fossenberg) ja Tuja (Taubenhof; ostis 1672) mõis. Ewold Johann von Vietinghoff oli abielus Anna Margaretha von Aderkasiga (tõenäoliselt kindralmajor Fabian von Aderkasi tütar). Abielust sündisid: Fabian Reinhold (suri 1710), Rootsi sõjaväelane (kapten), Vecmuiža, Mētaga, Ķēči, Tuja, Jaunburtnieki (Sternhof) ja Urga (Orgishof) mõisnik Anna Margaretha poeg, ooberst Braunschweigi teenistuses; tema järeltulijad elasid Saksamaal Nikolai von Essen "Vietinghof gen. Scheel, von u. Barone", Eestimaa Üldkasuliku Ühingu matriklikomisjon Franz von Knorringi rügemendi munsterroll, aprill 1648 Franz von Knorringi rügemendi munsterroll, august 1649 Franz von Knorringi rügemendi munsterroll, oktoober 1649 Hermann von Cappeleni rügemendi munsterroll, oktoober 1649 Hermann von Cappeleni rügemendi munsterroll, 1650 Hermann von Cappeleni rügemendi munsterroll, 1651 Hermann von Cappeleni rügemendi munsterroll, 1651 Hermann von Cappeleni rügemendi munsterroll, mai 1653 Hermann von Cappeleni rügemendi munsterroll, aprill 1654 Liivimaa aadlilipkonna munsterroll, 1665 Liivimaa aadlilipkonna munsterroll, 1665 Liivimaa aadlilipkonna munsterroll, 1672 Margus Laidre "Üks hä tru ja öige sullane. Elust Rootsi sõjaväes Eesti- ja Liivimaal 1650–1700". Eesti Ajalooarhiiv, Tartu 1999, lk. 142 "Genealogisches Handbuch der livländischen Ritterschaft, Bd.: 1, Görlitz", 1929, lk. 214–215 Liivimaa aadlilipkonna munsterroll; september 1699, Võnnu "Genealogisches Handbuch der estländischen Ritterschaft, Bd.: 1" Görlitz, 1931, lk 343 "Jahrbuch für Genealogie, Heraldik und Sphragistik 1903, Herausgeben von der Kurländischen Gesellschaft für Literatur u. Kunst", Mitau: J. F. Steffenhagen und Sohn, 1905, lk. 167